En 46-årig mand blev ved 01.30-tiden natten til onsdag anholdt på Vestre Allé i Aalborg. En borger havde set manden luske rundt ved en ejendom og bevæge sig ned i kælderen under ejendommen. Nordjyllands Politi blev tilkaldt, og da man slog mandens CPR-nummer op, dukkede et såkaldt spærrekort fra Midt- og Vestjyllands Politi op. Manden var efterlyst for flere tilfælde af indbrud og tyveri i 2015, og de sager kan politiet nu arbejde videre med.

Referat:
En 46-årig mand, efterlyst for indbrud, blev anholdt i Aalborg natten til onsdag.